cid:image001.jpg@01D4A27B.A06CD0B0

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Ured predsjednika

Broj: 7 Su-583/2021-5

Vinkovci, 22. prosinca 2021.

OBAVIJEST UZ JAVNI NATJEČAJ

Općinskog suda u Vinkovcima broj: 7 Su-583/2021-4 od 22. prosinca 2021. za radno mjesto –sudski savjetnik – 1 (jedan) izvršitelj

Sukladno članku 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/17 i 89/19) obavještavaju se kandidati o sljedećem:

OPIS POSLOVA - SUDSKI SAVJETNIK

Sudjeluje u suđenju i ovlašten je samostalno provoditi određene sudske postupke, ocjenjivati dokaze i utvrđivati činjenice. Na temelju tako provedenog postupka podnosi sucu nacrt na temelju kojeg sudac donosi odluku. Po ovlaštenju objavljuje tako donesenu odluku.

Ovlašten je za provođenje postupka i predlaganje nacrta odluka u smislu Zakona o sudovima

- u parničnim postupcima u sporovima za isplatu novčane tražbine ili naknadu štete u

kojima vrijednost predmeta spora ne prelazi 100.000,00 kuna,

- u radnim sporovima proizašlim iz kolektivnih ugovora,

- u ovršnim postupcima,

- u ostavinskim postupcima,

- u zemljišnoknjižnim postupcima,

- u prekršajnim postupcima,

- u izvanparničnim postupcima, osim u postupcima oduzimanja poslovne sposobnosti, razvrgnuća suvlasničke zajednice, uređenja međa i postupcima prema Obiteljskom zakonu,

- o troškovima sudskih postupaka.

- ovlašteni su na postupanje i donošenje odluka u pojedinim postupcima kada je to propisano posebnim zakonima,

- obavljaju druge poslove sukladno nalogu predsjednika suda

1. PODACI O PLAĆI

Podaci o plaći za radna mjesta propisani su Uredbom o nazivima radnih mjesta i koeficijentima složenosti poslova u državnoj službi (Narodne novine broj: 37/01., 38/01., 71/01., 89/01., 112/01., 7/02., 17/03., 197/03., 21/04.,25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10.,113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12.,16/13., 25/13., 52/13., 96/13., 126/13., 2/14., 94/14., 140/14., 73/19. i 63/21.).), odredbi čl. 35. Kolektivnog ugovora za državne službenike i namještenike (Narodne novine broj: 112/17, 12/18, 2/19 i 119/19. i 66/20).

1. PRAVNI IZVORI ZA PRIPREMU KANDIDATA

SUDSKI SAVJETNIK

1. Sudski poslovnik (Narodne novine broj: 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21)
2. Zakon o parničnom postupku (SL SFRJ 4/77, 36/77, 6/80, 36/80, 43/82, 69/82, 58/84, 74/87, 57/89, 20/90, 27/90, 35/91 i Narodne novine broj: 53/91, 91/92, 58/93, 112/99, 88/01, 117/03, 88/05, 02/07, 84/08, 96/08, 123/08, 57/11, 148/11, 25/13, 89/14, 70/19)
3. Ovršni zakon (Narodne novine broj: 112/12, 25/13, 93/14, 55/16, 73/17, 131/20)
4. NAČIN TESTIRANJA KANDIDATA:

* pisana provjera stručnih znanja (Sudski poslovnik, Zakon o parničnom postupku i Ovršni zakon)

Svaki dio provjere znanja vrednuje se sa bodovima od 0-10

Smatra se da je kandidat zadovoljio na provjeri znanja ako je dobio najmanje 5 bodova iz svakog dijela. Kandidati koji su zadovoljili na pisanoj provjeri pristupaju na razgovor (intervju) s Komisijom. Komisija u razgovoru s kandidatima utvrđuje interese, profesionalne ciljeve i motivaciju za rad, stečeno radno iskustvo, te rezultate u dosadašnjem radu. Rezultati intervjua vrednuju se bodovima od 0-10.

VRIJEME ODRŽAVANJA TESTIRANJA BITI ĆE OBJAVLJENO NAKNADNO (najmanje pet dana prije testiranja).

Vinkovci, 22. prosinca 2021.

Općinski sud u Vinkovcima